கேள்வி: ஒருமித்த செலுத்துகை இணைப்பிடைமுகம் பற்றி தகவல் சொல்.
பதில்: | }} ஒருமித்த செலுத்துகை இணைப்பிடைமுகம் (''Unified Payments Interface'', UPI) என்பது இந்தியத் தேசியச் செலுத்துதல்கள் கழகத்தால் (NPCI) ஏப்ரல் 11, 2016 அன்று அறிமுகப்படுத்தப்பட்ட, நிகழ்நேர உடனடிப் பணப்பரிமாற்ற முறைமையாகும். இந்த இணைப்பிடைமுகம் வங்கிகளுக்கிடையேயான நிகர்நிலை-நிகர்நிலை (Peer-to-Peer - P2P) மற்றும் பயனர்-விற்பனையாளர் (Person-to-Merchant - P2M) இடையிலான கொடுக்கல்-வாங்கல்களை எளிதாக்குகிறது. இது உடனடிச் செலுத்துகைச் சேவை உடனடிச் செலுத்துகைச் சேவை (IMPS) கட்டமைப்பின் மேல் இயங்கும் ஒரு திறந்தமூலச் செயலி நிரலாக்க இடைமுகமாக (Open Source API) செயல்படுவதோடு, இந்திய ரிசர்வ் வங்கியின் (RBI) நேரடிக் கண்காணிப்பிலும் இயங்குகிறது. 2016 ஆகஸ்ட் முதல் இந்தியாவின் முன்னணி வங்கிகள் தங்கள் யுபிஐ செயலிகளை நுகர்வோருக்கு வழங்கத் தொடங்கின; இன்று ஏறக்குறைய அனைத்து இந்திய வங்கிகளும் இக்கட்டமைப்பை ஆதரிக்கின்றன. ஒரு தனித்துவமான யுபிஐ அடையாளத்தை ''(UPI ID)'' மட்டுமே பயன்படுத்தி, இரண்டு வங்கிக் கணக்குகளுக்கு இடையே கைபேசி வழியாக உடனடியாகப் பணத்தை மாற்றுவதற்கு இம்முறை பயன்படுகிறது. பயனர்கள் நீண்ட வங்கிக் கணக்கெண்ணையும், சிக்கலான இந்திய நிதிசார் முறைமைக் குறியீடு (IFSC) குறியீடுகளையும் நினைவில் வைத்துப் பகிரவேண்டிய தேவையை இது முற்றிலுமாக நீக்கியுள்ளது. கைபேசி வங்கிப் பணிகளைப் பயன்படுத்துவோர் ஏற்கனவே பெற்றுள்ள எம்-பின் (M-PIN) எனப்படும் மறைக்குறியீடே யுபிஐ பணப்பரிமாற்றங்களிலும் இரண்டாம் கட்ட உறுதியளிப்பதாக அமைகிறது. இதன்மூலம், இணைய அங்காடி வாங்கல்களிலும், நேரடி விற்பனையாளர்களிடமும் உடனடியாகவும் பாதுகாப்பாகவும் கட்டணங்களைச் செலுத்த முடிகிறது. தற்போது உலகின் மிகப்பெரிய நிகழ்நேரப் பணப்பரிமாற்ற அமைப்பாக யுபிஐ உருவெடுத்துள்ளது. 2025 ஆம் ஆண்டின் தரவுகளின்படி, உலகளாவிய எண்மப் (digital) பணப்பரிமாற்றங்களில் 50% இந்தியாவின் யுபிஐ தளத்தின் மூலமே நடைபெறுகின்றன. இதன் ஆண்டுப் பரிமாற்றங்களின் எண்ணிக்கை 250 பில்லியனுக்கும் (ஏறத்தாழ 3.4 டிரில்லியன் அமெரிக்க டாலர் மதிப்பு) அதிகமாகும். 2021 ஆம் ஆண்டிலேயே இந்தியாவில் 50 கோடிக்கும் (500 மில்லியன்) மேற்பட்ட செயல்படும் பயனர்களை யுபிஐ கொண்டிருந்தது. குறிப்பாக, 2025 ஆகஸ்ட்டில் மட்டும், ரூ. 25 டிரில்லியன் (ஏறத்தாழ 293 பில்லியன் அமெரிக்க டாலர்) மதிப்பிலான 20 பில்லியன் யுபிஐ பணப்பரிமாற்றங்கள் செம்மையாகக் செய்யப்பட்டன; அதாவது, ஒவ்வொரு நொடியும் சராசரியாக 7,500 பரிமாற்றங்கள் வீதம் கையாளப்படுகின்றன. உலகளவில் புகழ்பெற்ற 'விசா' (Visa) கட்டண வலையமைப்பு நாளொன்றுக்கு 639 மில்லியன் பரிமாற்றங்களைக் கையாளும் நிலையில், யுபிஐ நாளொன்றுக்கு 640 மில்லியனுக்கும் அதிகமான பரிமாற்றங்களைக் கையாண்டு அதனை முறியடித்துள்ளது. இவ்வளவு மாபெரும் அளவில் ஓர் உடனடி கட்டண முறைமையைக் கச்சிதமாகச் செயல்படுத்தியிருப்பது , இந்தியாவின் 'மென் வல்லமை' (Soft power) கருவியாக யுபிஐ-யை உலக அரங்கில் நிலைநிறுத்தியுள்ளது. இந்தியா உருவாக்கிய மிக முன்னோடியான எண்மப் பணத் தொழில்நுட்பக் கண்டுபிடிப்பாகவும் இது போற்றப்படுகிறது. 2025 நிலவரப்படி, இந்தியாவின் ஒட்டுமொத்த எண்மப் பணச்செலுத்துகைகளில் 84% யுபிஐ மூலமாகவே நடைபெறுகிறது.
கேள்வி: ஒருமித்த செலுத்துகை இணைப்பிடைமுகம் - மேற்சான்றுகள் என்பது என்ன?
பதில்: {{இந்தியாவில் வங்கித் தொழில்} தொழில் பெயிண்டிங் வேலை பெயிண்டிங் வேலை பெயிண்டிங் ஒர்க் } பகுப்பு:இந்தியாவில் வங்கியியல்